Projekto dalyvių informacijos administravimo instrukcijos

9 priedas

PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2023 m. sausio 20 d. posėdžio protokolu Nr. 1(61)

**(Pranešimo dėl asmens duomenų tvarkymo pavyzdinė forma)**

**PRANEŠIMAS DĖL ASMENS DUOMENŲ TVARKYMO**

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ir 14 straipsniais, teikiame Jums informaciją, susijusią su Jūsų duomenų tvarkymu:

**Duomenų valdytojas** – [*nurodomas projekto vykdytojo pavadinimas, buveinės adresas, telefono ryšio numeris, elektroninio pašto adresas ir projekto vykdytojo duomenų apsaugos pareigūno kontaktai*.]

**Asmens duomenų tvarkymo tikslas.** Toliau nurodyti Jūsų asmens duomenys tvarkomi siekiant:

* + pagrįsti išlaidas, susijusias su projekto dalyvio dalyvavimu projekto veiklose;
  + nustatyti projekto dalyvio atitiktį projekto tikslinei grupei.

**Asmens duomenų tvarkymo teisinis pagrindas.** Informuojame, kadJūs dalyvaujate projekto veikloje, kuri finansuojama iš Europos Sąjungos fondų lėšų, už renginio išlaidas ir projekto rezultatus atsiskaitoma Europos Komisijai. Pagal Europos Komisijos reikalavimus[[1]](#footnote-1) Lietuva turi atsiskaityti dėl projektuose dalyvaujančių asmenų priklausymo įvairioms grupėms (atitinkamai sudaryta Jums pateikta anketa) ir turi būti užtikrinta galimybė identifikuoti tikrai egzistuojantį asmenį[[2]](#footnote-2).

Jūsų paties pateikti asmens duomenys (vardas, pavardė, gimimo data, lytis, elektroninio pašto adresas, telefono ryšio numeris, statusas darbo rinkoje, išsilavinimas, priklausymas anketoje išvardytoms grupėms, atitiktis anketoje nurodytiems papildomiems kriterijams) tvarkomi siekiant įvykdyti projekto vykdytojui taikomą teisinę prievolę (Reglamento (ES) 2016/679 6 straipsnio 1 dalies c punktas).

Jums atsisakius pateikti prašomus asmens duomenis, projekto vykdytojo išlaidos, susijusios su Jūsų dalyvavimu projekte, nebus finansuojamos iš Europos Sąjungos fondų lėšų. Dėl šios priežasties, nepateikus prašomų asmens duomenų, netenkate galimybės dalyvauti projekto veiklose.

**Asmens duomenų gavėjų kategorijos. Projekto vykdytojas** jūsų asmens duomenis gali perduoti:

* + įgyvendinančiajai institucijai (projekto įgyvendinimo priežiūrai vykdyti);
  + Lietuvos Respublikos finansų ministerijai (toliau – Finansų ministerija) (dalyvio anketoje nurodyti duomenys suvedami į Europos Sąjungos struktūrinės paramos kompiuterinę informacinę valdymo ir priežiūros sistemą (SFMIS2014), kurios valdytoja yra Finansų ministerija);
  + [*jeigu yra, nurodomi kiti duomenų gavėjai (jų kategorijos). Pavyzdžiui, duomenys gali būti teikiami:*

*1) duomenų tvarkytojams, kurie atlieka tam tikrus darbus ir teikia paslaugas (pvz., mokymų paslaugų teikėjai);*

*2) teismui, teisėsaugos įstaigoms ar valstybės institucijoms tiek, kiek toks teikimas nustatomas pagal teisės aktų reikalavimus (pvz., antstoliams, teismams ir kt.);*

*3) kitiems gavėjams, jeigu yra (nurodyti).*]

Asmens duomenų teikimas į trečiąsias valstybes nenumatytas. [*Jeigu projekto vykdytojas ketina perduoti asmens duomenis į trečiąsias valstybes, šioje eilutėje atitinkamai turėtų būti pateikta Reglamento (ES) 2016/679 13 straipsnio 1 dalies f punkte nurodyta informacija*.]

**Asmens duomenų saugojimo laikotarpis.** Informuojame, kadJūsų asmens duomenys bus saugomi iki 2029 m. gruodžio 31 d. arba 10 metų po projekto pabaigos, atsižvelgiant į tai, kuris terminas yra ilgesnis.

**Automatizuotų sprendimų priėmimas.** Informuojame, kad šie Jūsų duomenys nebus naudojami automatizuotiems sprendimams dėl Jūsų priimti, įskaitant profiliavimą.

**Papildoma informacija:**

* + Kai kurie duomenys apie Jus (vardas, pavardė, gimimo data ir socialinio draudimo laikotarpiai) gali būti gaunami iš Lietuvos Respublikos apdraustųjų valstybiniu socialiniu draudimu ir valstybinio socialinio draudimo („Sodros“) išmokų gavėjų registro. Šiuos duomenis tvarko įgyvendinančiųjų institucijų darbuotojai, siekdami nustatyti Jūsų priklausymą anketoje nurodytoms grupėms.
  + Jūsų nurodytais kontaktiniais duomenimis, siekdami įvertinti Jūsų išklausytų mokymų efektyvumą, su Jumis gali susisiekti:

1) įgyvendinančiųjų institucijų atstovai;

2) socialinius tyrimus atliekančių institucijų ar įmonių atstovai, kurie pagal paslaugų sutartis Finansų ministerijos vardu atlieka mokymų efektyvumo vertinimus.

**Duomenų subjektų teisės.** Informuojame Jus, kad turite šias teises: teisę prašyti, kad Jums būtų leista susipažinti su Jūsų asmens duomenimis, reikalauti ištaisyti netikslius, neišsamius Jūsų asmens duomenis arba juos ištrinti, jei yra bent vienas pagrindas, nustatytas Reglamente (ES) 2016/679, ir teisę apriboti duomenų tvarkymą. Jūsų teisės įgyvendinamos remiantis Reglamento (ES) 2016/679 reikalavimais ir [*nurodomas projekto vykdytojo dokumento, kuriame jis yra nusistatęs duomenų subjektų teisių įgyvendinimo tvarką, pavadinimas*] nustatyta tvarka, kurią galite rasti adresu: [*pateikiama projekto vykdytojo interneto svetainės, kurioje skelbiamas šis dokumentas, nuoroda*].

Dėl duomenų subjektų teisių įgyvendinimo maloniai prašome kreiptis į [*nurodomas projekto vykdytojo pavadinimas*] duomenų apsaugos pareigūną, kurio kontaktiniai duomenys pateikti šio pranešimo pradžioje.

Jei manote, kad Jūsų teisės, susijusios su [*nurodomas projekto vykdytojo pavadinimas*] atliekamu Jūsų asmens duomenų tvarkymu, buvo pažeistos, turite teisę kreiptis į Valstybinę duomenų apsaugos inspekciją ir teismą.

Prireikus šis pranešimas gali būti tikslinamas. Apie visus jo pakeitimus pranešama [*nurodomas projekto vykdytojo pavadinimas*] interneto svetainėje [*pateikiama projekto vykdytojo interneto svetainės, kurioje skelbiamas pranešimas, nuoroda*].

**Jeigu kiltų klausimų dėl projekto veiklų, kuriose Jūs dalyvaujate, prašome kreiptis į projekto vykdytoją:** [*projekto vykdytojo telefono ryšio numeris ir elektroninio pašto adresas*].

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/200. [↑](#footnote-ref-1)
2. Projektų administravimo ir finansavimo taisyklės, patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“. [↑](#footnote-ref-2)